টেম্পল রান

টেম্পল রান  একটি অবিরাম চলমান ত্রিমাত্রিক (3D) গেম এবং যা ইমানগি স্টুডিওস কর্তৃক তৈরি।  জুন ২০১৪ পর্যন্ত, টেম্পল রান এর ধারাবাহিকগুলো ১ বিলিয়নের চেয়েও বেশি বার ডাউনলোড করা হয়েছে।

গেমপ্লে
টেম্পল রানে, গেমাররা গাই ডেঞ্জারস(পলায়ন শিল্পী), স্কারলেট ফক্স(সাধারণ পরিব্রাজক), ব্যারি বোনস(শহরের নিরাপত্তাকর্মী), কার্মা লি(দূর প্রাচ্যের দ্রুততম দৌড়বিদ), মন্টানা স্মিথ(দ্বিতীয় সেরা পরিব্রাজক, ইন্ডিয়ানা জোনস এর পরে) চরিত্রগুলোর যেকোনো একটি চরিত্র পরিচালনা করে। নির্বাচিত চরিত্রটি অ্যাজটেক মন্দির থেকে একটি প্রাচীন এবং মূল্যবান সোনালী প্রতিমা খোঁজার কাজ শুরু করে । কিছুক্ষণের মধ্যেই খেলোয়াড় উপলব্ধি করতে পারে যে মন্দিরটি এমন একটি পৈশাচিক বানরের পরিবার দ্বারা সুরক্ষিত যারা তাকে গ্রাস করতে চায়। খেলাটি অবিরাম চলতে থাকে, মন্দিরের রাস্তার কোন শেষ নেই। খেলোয়াড় ততক্ষণ খেলে যতক্ষণ না চরিত্রটি কোনো একটি বড় বাঁধায় ধাক্কা খায়, জলের মধ্যে পড়ে বা দৈত্যাকার বানর দ্বারা আক্রান্ত হয়।

চরিত্র দৌড়াতে থাকলে, মোবাইল বাকিয়ে চরিত্রটিকে বামে বা ডানে নেওয়া যায়। চরিত্রটি চলমান অবস্থায় তিন ধরনের মুদ্রা পাওয়া যাবে: সোনালি, লাল, এবং নীল। একটি স্বর্ণের মুদ্রার মান এক। লাল মুদ্রার মান দুই, নীল মুদ্রার মান তিন। মুদ্রাগুলো পাওয়ার-আপ এবং অন্যান্য অক্ষর কিনতে এবং তারপর আপগ্রেড করতে ব্যবহার করা যেতে পারে। বাস্তব টাকা দিয়ে অ্যাপ-অভ্যন্তরীণ ক্রয়ের মাধ্যমে এই মুদ্রাগুলো কিনা সম্ভব। যখন খেলোয়াড় বাম বা ডানদিকে যেতে চায়, তখন টাচস্ক্রিন সংশ্লিষ্ট দিকে স্পর্শ করে টান দিতে হয়। খেলোয়াড় একটি বস্তুর উপর ঝাঁপ দিতে চাইলে, পর্দা ঊর্ধ্বে টান দিতে হয়; প্লেয়ার নিচে স্লাইড করতে ইচ্ছুক হলে নিচে টান দিতে হবে।

মুক্তি
প্রাথমিক মুক্তি অ্যাপ স্টোর ৪ আগস্ট, ২০১১ তারিখে, তারপর থেকে গেমটির জনপ্রিয়তা বেড়ে যায়।

তথ্যসূত্র

বিষয়শ্রেণী:অ্যান্ড্রয়েড (অপারেটিং সিস্টেম) গেম
বিষয়শ্রেণী:আইওএস গেম
বিষয়শ্রেণী:উইন্ডোজ ফোন গেম
বিষয়শ্রেণী:২০১১-এর ভিডিও গেম
বিষয়শ্রেণী:একক খেলোয়াড় ভিডিও গেম